L'Asociación de Escritores Morvedre publica la seua revista ADEM+
10 d’octubre 2024

![](/media/kvlhr1yz/img_1311_c.jpg?width=850&height=566.6666666666666)

El saló de plens de l'Ajuntament de Sagunt ha acollit la presentació de la revista ADEM+, de l'Asociación de Escritores Morvedre (ADEM).

A l'acte han assistit la regidora de Cultura, Ana María Quesada; el president d’ADEM, Josep Ferrà; el coordinador de la revista, José Francisco Gómez; i altres membres de l'associació.

La regidora de Cultura, Ana María Quesada, ha mostrat la seua satisfacció davant esta iniciativa: "Des de l'Ajuntament de Sagunt i, en concret, des del departament de Cultura apostem decididament pels qui escriuen, per tots els autors i autores locals". A més, ha ressaltat la importància de la lectura, i amb això, la gran labor que durà a terme la revista: "Entenem que la lectura és una cosa necessària. Aprendre a pensar, a reflexionar, tindre formades les nostres pròpies opinions, que no ens vinguen a dir el que hem de pensar".

Per la seua banda, el president d’ADEM, Josep Ferrà ha esmentat que és una oportunitat per a "donar veu i imatge a tots els membres de l'associació" i "també és una revista oberta a tots aquells que vulguen col·laborar i participar". Finalment, ha agraït el treball de l'equip que ha fet possible la publicació de la revista.

Finalment, el coordinador de la revista, José Francisco Gómez, ha explicat el procés de creació de la revista. Ha ressaltat que en este primer lliurament, el número zero, es publica una entrevista al president de l'associació on explica què és ADEM, i es dona veu als membres de l'associació.

Cal esmentar que qualsevol persona pot participar en la revista posant-se en contacte amb l'associació a través de l'adreça de correu electrònic [ademcomunicacion@hotmail.com](mailto:ademcomunicacion@hotmail.com). "És un goig poder contribuir a potenciar el talent local, comarcal i autonòmic que escriu", apunta José Francisco.

La presentació al públic serà el dimarts 15 d'octubre, en la cafeteria del Centre Cívic Antic Sanatori del Port de Sagunt, a les 19 hores.

*   [](http://www.facebook.com/sharer.php?u=https://aytosagunto.es/va/actualitat/l-asociacion-de-escritores-morvedre-publica-la-seua-revista-adem/ "Facebook")
*   [](http://twitter.com/share?url=https://aytosagunto.es/va/actualitat/l-asociacion-de-escritores-morvedre-publica-la-seua-revista-adem/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-asociacion-de-escritores-morvedre-publica-la-seua-revista-adem/ "Linked In")
*   [](mailto:?body=https://aytosagunto.es/va/actualitat/l-asociacion-de-escritores-morvedre-publica-la-seua-revista-adem/)